Joi, în data de 2 mai, Maria Borconi a împlinit vârsta de 100 de ani. La aniversare a participat și primarul Emil Boc, care i-a dăruit un cadou și o diplomă.
„Sunteți un model de viață pentru toți clujenii”, a complimentat-o primarul Emil Boc.
Femeia a primit flori, un coș cu bunătăți, o diplomă, dar și suma de 2.000 de lei, cadouri pe care Primăria le oferă clujenilor care aniversează 100 de ani de viață.
De asemenea, prin mâinile Mariei Borconi au trecut multe generații de elevi, ea fiind fostă învățătoare în Dâmbu Rotund. Timp de 17 ani a ghidat elevii spre drumul cel bun.
„Cluj-Napoca: Dialog la 100 ani.
Am avut plăcerea de a o întâlni astăzi (joi, 2 mai – n.red.) pe doamna Maria Borconi. În numele clujenilor i-am transmis doamnei aprecierea și urările noastre cu ocazia împlinirii vârstei de 100 ani.
În acest context am înmânat un premiu simbolic, pe care Primăria Cluj-Napoca îl oferă clujenilor care aniversează un secol de viață. Vă urez tuturor să ajungeți la această vârstă frumoasă!”, a transmis Emil Boc.
Sursa: Stiri de Cluj